Na osnovu člana 29 stav 2 Zakona o državnoj imovini (“Sl. list CG“, br. 21/09 i 40/11), člana 38 stav 1 tačka 9 Zakona o lokalnoj samoupravi ( ”Sl. list CG”, br. 2/18, 34/19, 38/20, 50/22 i 80/22), člana 46 stav 1 tačka 9 Statuta Opštine Rožaje (“Sl. list CG-opštinski propisi“, br. 38/18 i 16/21) i člana 2 Odluke o Budžetu opštine Rožaje za 2024. godinu (“Sl. list CG-opštinski propisi“, broj 62/23)**,** Skupština opštine Rožaje, na sjednici održanoj dana 31.07.2024.godine, donijela je

**O D L U K U**

o prenosu prava svojine

**Član 1**

**¨Crnogorskom elektrodistributivniom sistemu¨ DOO Podgorica** iz Podgorice, prenosi se pravo svojine uz naknadu na dijelu katastarske parcele br.477 KO Ibarac I po kulturi pašnjak 4 klase, upisana u Listu nepokretnosti br. 166 na ime Država Crna Gora svojina 1/1, Opština Rožaje raspolaganje 1/1.

Predmetno zemljište je identifikovano elaboratom geodetskih radova uslovne parcelacije br.1801/2024-3 od 18.01.2024. godine urađenom od strane ovlašćene geodetske agencije ¨GEONANA¨DOO Podgorica u površini od 26 m2, pod brojem uslovne parcelacije 477/2.

**Član 2**

Vrijednost predmetnog zemljišta je utvrđena na novčani iznos od 33,50e po 1m2 \* 26 m2=871,00 eura na osnovu izvještaja komisije o izvršenoj procjeni vrijednosti zemljišta od 29.05.2024. godine.

**Član 3**

Kupac iz člana 1 ove Odluke stiče pravo upisa prava svojine na nepokretnosti kod Uprave za nekretnine CG-PJ Rožaje, nakon izmirenja ugovorenih obaveza.

**Član 4**

Porez na promet nepokretnosti i druge finansijske obaveze u vezi sa predmetnim poslom snosi kupac.

**Član 5**

Ovlašćuje se predsjednik Opštine Rožaje, da nakon stupanja na snagu ove Odluke sa korisnikom zaključi Ugovor o prenosu prava svojine na zemljištu iz člana 1 iste**,** kod nadležnog notara**.**

**Član 6**

Ova odluka stupa na snagu osmog dana od dana objavljivanja u ”Službenom listu CG-opštinski propisi”.

Broj:02-016/24-253

Rožaje, 01.08.2024.godine

**SKUPŠTINA OPŠTINE ROŽAJE**

Predsjednik Skupštine,

Almir Avdić, s. r.